Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1148

10. LAP RADIOAKTÍV ANYAGOK B(U) TÍPUSÚ KÜLDEMÉNYDARABOKBAN UN szám 2974, 2975, 2976, 2979, 2980, 2981, 2982 1. Anyagok 1.1 A radioaktív anyagok nagyobb mennyiségben, mint az az A típusú küldeménydarabokban engedélyezett, B(U) típusú küldeménydarabokban fuvarozhatók, amelyek kialakítása valószínűtlenné teszi baleseti körülmények között a radioaktív anyag kiszabadulását és az árnyékolás folytonosságának megszűnését. Ide tartoznak: 2974 Radioaktív anyag, különleges formájú, m.n.n., 2975 Tóriumfém, piroforos, 2976 Tórium-nitrát, szilárd, 2979 Uránfém, piroforos, 2980 Uranil-nitrát-hexahidrát oldat, 2981 Uranil-nitrát, szilárd, 2982 Radioaktív anyagok, m.n.n. 1.2 Az összes aktivitás a B(U) típusú küldeménydarabban a küldeménydarab-mintára az illetékes hatóság által kiadott engedélyben meghatározott maximális érték lehet. 1.3 Amennyiben hasadóanyagok vannak jelen, úgy kiegészítésképpen a 12. lap előírásait is teljesíteni kell. Megjegyzés: Járulékos veszélyes tulajdonságok esetén a 7.1.1.4 pont feltételeit is be kell tartani. 2. Csomagolás/küldeménydarabok 2.1 A csomagolásnak, amely tartálykocsi, tankkonténer vagy konténer is lehet, meg kell felelni a 2.7 Függelék 2.9 pontjában a B típusú küldeménydarabokra, a 2.7 Függelék 2.10 pontjában a B(U) típusú küldeménydarabokra vonatkozó előírásoknak és ezenkívül tartálykocsik és tankkonténerek esetén a 2.10 és 2.11 Függelék* előírásainak. 2.2 A B(U) típusú küldeménydarabot úgy kell kialakítani, hogy az különösen – a fuvarozás körülményei között, beleértve a kisebb baleseteket, a radioaktív tartalom elveszését vagy szétszóródását legfeljebb óránként 10–6 x A2 értékre korlátozza és az árnyékolás folytonosságának olyan mérvű csökkenését, ami a külső sugárzási szint bármely helyen 20 %-nál nagyobb mérvű növekedését okozhatja, megakadályozza. – a fuvarozás során bekövetkező baleset károsító hatásának olyan mértékben tudjon ellenállni, amint azt a 2.7 Függelék 2. pont rendelkezései a biztonsági tartály és az árnyékolás folytonosságának megmaradása vonatkozásában előírják. 2.3 A B(U) típusú küldeménydarab-mintának a származási ország illetékes hatóságai általi engedélyezése szükséges (egyoldalú engedély). 2.4 Amennyiben a radioaktív tartalom különleges formájú radioaktív anyag, akkor a különleges formájú anyagra vonatkozó mintának az illetékes hatóságok általi engedélyezése szükséges. 2.5 A B(U) típusú küldeménydarab külső oldalán megfelelő szerkezetnek (pl. ólomzárnak) kell lenni, amely nem könnyen törhető össze, és amelynek sértetlen állapota bizonyítja, hogy a küldeménydarabot nem nyitották fel. * Az Orosz Vasutakon, a Belarusz Vasúton és az Ukrán Vasutakon a 2.10 és 2.11 Függeléket jelenleg nem alkalmazzák. 2002/105/II. szám 3. A legnagyobb megengedett sugárzási szint Lásd a 7.4.3 pontot. 4. Szennyezettségi határértékek a küldeménydarabokon, kocsikon, konténereken, tartálykocsikon, tankkonténereken és egyesítőcsomagolásokon Lásd a 7.4.4 pontot. 5. A kocsik, azok szerelvényeinek és részeinek sugármentesítése (dekontaminálása) és újrahasználata Lásd a 7.4.5 pontot. 6. Egybecsomagolás Lásd a 7.4.6 pontot. 7. Együvé rakás Lásd a 7.4.7 pontot. 8. Jelölések és veszélyességi bárcák a küldeménydarabokon, konténereken, tartálykocsikon, tankkonténereken és egyesítőcsomagolásokon 8.1 Lásd a 7.4.8 pontot. 8.2 Minden B(U) típusú küldeménydarabon a külső oldalon olvashatóan és tartós módon fel kell tüntetni a következő feliratokat: – a jelölő számot, amelyet az illetékes hatóság adott ki, – a sorozatszámot, amely lehetővé teszi az egyértelmű azonosítást, – a «B(U) típus» («Tip B(U)» kifejezést és – a háromlevelű lóhere sugárveszély szimbólumot beütve vagy domborítva a legkülső tűz- és vízálló tartályon. 9. Veszélyességi bárcák a kocsikon, a tartálykocsik kivételével Lásd a 7.4.9 pontot. 10. Fuvarokmányok 10.1 A fuvarlevélbe az «Áru megnevezése» rovatba következő bejegyzést kell tenni: – konkrétan megnevezett anyag esetén: B(U) típusú küldeménydarabban, SZMGSZ 2. Melléklet 7 osztály 10. lap» («... (nomer k SMGS»). – konkrétan meg nem nevezett anyag (m.n.n.) esetén: «2974 radioaktív anyag, különleges fornmájú, m.n.n., B(U) típusú küldeménydarabban, SZMGSZ 2. Melléklet 7 osztály 10. lap» («2974 radioaktivnoe veçestvo osobovo vida, n.u.k., v upakovke tipa B(U), klass 7, Kartoxka 10 Pril. 2 k SMGS») vagy «2982 radioaktív anyag, m.n.n., B(U) típusú küldeménydarabban, SZMGSZ 2. Melléklet 7 osztály 10. lap» («2982 radioaktivnoe veçestvo, n.u.k., v upakovke tipa B(U), klass 7, Kartoxka 10 Pril. 2 k SMGS») a 7.9 és a 7.10 pont szerinti egyéb adatokat is meg kell említeni. 10.2 A fuvarlevél 50. rovatába keresztet kell tenni. 10.3 A radioaktív anyagok jelen lap 2.3 pontja szerinti fuvarozásánál a fuvarokmányokhoz mellékelni kell a illetékes hatóság adott küldeménydarab-mintára vonatkozó tanúsítványát, amelyre a fuvarlevél 23. rovatában hivatkozni kell. 10.4 Tartálykocsiban vagy tankkonténerben történő fuvarozásnál, az áru megnevezése előtt kiegészítésképpen a 2.8 Függelék 2.3.1 pontja szerinti veszélyt jelölő számot is fel kell tüntetni, ha a 2.8 Függelék szerinti jelölés elő van írva. 10.5 Az engedélyezési és értesítési eljárások összefoglalását lásd a 11. táblázatban. 2002/105/II. szám 11. Tárolás és feladás 11.1 Lásd a 7.4.11 pontot. 11.2 A feladónak minden a küldeménydarab minden fuvarozása előtt figyelembe kell venni a 2.7 Függelék 1.6.4–1.6.5 pont vonatkozó előírásait. 11.3 Feladásnál és átmeneti tárolásnál az illetékes hatóságnak a küldeménydarab-minta engedélyébe tett minden rendelkezését be kell tartani. 11.4 A feladónak a B(U) típusú küldeménydarab minden fuvarozása előtt rendelkeznie kell az összes szükséges engedélyekkel és az első fuvarozás előtt gondoskodni kell arról, hogy azok másolatai a küldemény által érintett minden ország illetékes hatóságainak rendelkezésére álljanak. 11.5 A 3⋅103 A2, ill. a 3⋅103 A1 (amelyik alkalmazható) vagy az 1000 TBq (20 kCi) aktivitás értékek közül a kisebbet meghaladó aktivitás fuvarozása esetén a feladónak lehetőleg legalább hét nappal a fuvarozás előtt értesíteni kell a fuvarozás által érintett minden ország illetékes hatóságát. 12. Küldeménydarabok, konténerek, tartálykocsik, tankkonténerek és egyesítőcsomagolások fuvarozása 12.1 Lásd a 7.4.12.2 pontot. 12.2 Amennyiben a közepes hőáram a B(U) típusú küldeménydarab külső felületén a 15 W/m2 értéket meghaladhatja, úgy a küldeménydarab-minta engedélyében megadott minden különleges rakodási előírást be kell tartani. 12.3 Amennyiben a B(U) típusú küldeménydarab hozzáférhető felületén a hőmérséklet árnyékban meghaladhatja az 50 ˚C-ot, a fuvarozás csak kizárólagos használat mellett történhet, ebben az esetben a határérték 85 ˚C. Emellett határoló és elválasztó falak alkalmazhatók, amelyek a fuvarozást végző személyeket védik, anélkül, hogy e határoló és elválasztó falakat vizsgálatnak vetnék alá. 13. Egyéb előírások Lásd a 7.4.13 pontot. 2002/105/II. szám

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes